Кораци у интервенцији - поступци и процедуре у заштити деце од насиља

1. Откривање, сазнање о насиљу, први је корак у заштити деце/ученика од насиља. У неким ситуацијама знаци насиља су очигледни, док је у другим ситуацијама веома тешко открити проблем и због тога је улога професионалца и особе која ужива поверење детета веома важна. Посебно је тешко открити да дете трпи емоционално или социјално насиље. Tреба имати у виду дадеца различито реагују: повлаче се, раздражљива су, агресивна, преосетљива и сл.
2. Прекидање, заустављање насиља је обавеза свих који имају било какво сазнање или сумњу да се насиље догађа.Запослени су у обавези да зауставе насиље и/или обавесте надлежне у установи. Начин на који ће се насиље прекинути и зауставити зависи од конкретне ситуације(узраст, облик насиља, број укључених, место дешавања, могућност да се позове помоћ...):

• поједине ситуције физичког насиља захтевају хитно и истовремено реаговање, збрињавање

учесника, обавештавање родитеља и неодложно укључивање релевантних институција

(здравствена установа, полиција, центар за социјални рад);

• емоционално или социјално насиље такође треба зауставити што пре. Детету које трпи

насиље треба пружити разумевање, поверење и сигурност;

• ако постоји сумња на било који облик породичног насиља, наставник/васпитач обавезно обавештава Тим, који даље предузима кораке уз консултације са центром за социјални рад.

1. Смиривање ситуације подразумева обезбеђивање сигурности за дете/ученика, разговор са учесницима и посматрачима.

На пример, уколико се дешава физичко или снажно вербално насиље, у првом моменту је најважније да се актери након раздвајања умире, да се обезбеди прикладан простор и време за разговор. Потражити помоћ колега, стручне службе или Тима ако је потребно. Објаснити учесницима да је циљ да се сукоб реши и да ће обе стране имати прилику да испричају шта се догодило. Договорити се са учесницима да се саслушају без прекидања, да не вређају једни друге, да говоре искрено.

1. После прекидања насиља и смиривања учесника, запослени који је непосредно реаговао или има сазнање о насиљу иницира **консултације** унутар установе ради процене ризика и израде плана заштите за све учеснике.

У овој фази тим процењује степен ризика и одлучује на који начин ће решавати случај.

1. Након заустављања насиља и обављених консултација са релевантним стручњацима и/или институцијама, **реализују се договорене активности и мере заштите.** У овом контексту важно је да се индивидуалне обавезе и одговорности прецизирају и доследно спроводе.